Šiaulių gidas

Viktoro Balykov „stand up“ pasirodymas „Juokingas, bet kas iš to?“
2025-03-08 19:00 (Europe/Helsinki) | Šiaulių kultūros centro Kamerinė salė (Aušros al. 31)
Kovo 8 d. 19 val. Šiaulių kultūros centre vyks nauja Viktoro Balykov „stand up“ komedijos programa.
Viktoras kartais juokingas, bet kas iš to? Naujausioje programoje Viktoras kelia dar daugiau klausimų, o gal net ir pateikia atsakymų.
Ateikite paklausyti ir pasijuokti.
Pasirodymo vakaras bus dar smagesnis, nes kartu pasirodys vienas ar du apšildantys komikai!
Renginio trukmė: ~1 val. 30 min.

Spektaklis „Vardan tos“
2025-03-08 18:00 (Europe/Moscow) | Šiaulių dramos teatras
pagal Petro Vaičiūno pjesę PATRIOTAI

Dviejų dalių satyrinis farsas
Režisierius – Aidas Giniotis
Kompozitorius – Vytautas Leistrumas
Scenografė ir kostiumų dailininkė – Ramunė Skrebūnaitė
VAIDINA:
Liuba – Inga Norkutė
Liucija – Martyna Gedvilaitė, Inga Jarkova
Ona – Eglė Stanišauskaitė
Napoleonas Lietuvis – Aurimas Pintulis
Petras Velykis – Aurimas Žvinys
Jotautas Kristautas – Aidas Matutis, Anicetas Gendvilas
Paulius Labutis – Sigitas Jakubauskas
Henrikas Zauerzeinas – Eimantas Bareikis, Anicetas Gendvilas, Mindaugas Jurevičius
Giedotojai – Dalius Jančiauskas, Severinas Norgaila, Danguolė Petraitytė
Petras Vaičiūnas (1890 07 11–1959 06 07) – poetas, dramaturgas, vertėjas, vienas žymiausių lietuviškojo repertuaro kūrėjų tarpukario Lietuvoje (parašė daugiau kaip 20 dramų). Į teatrą žiūrėjo kaip į pilietinio ir moralinio auklėjimo priemonę, savo veikaluose gvildeno aktualias tautines, socialines ir moralines problemas, kūrė psichologiškai pagrįstus personažus, Jo dramoms, nepaisant kritiškos tikrovės analizės, būdinga gyva reakcija į laikmečio aktualijas, dinamiškas veiksmas, šmaikštūs dialogai.
Drama ,,Patriotai“, parašyta 1926 metais ir tais pat metais pastatyta Valstybės teatre (Kaune) legendinio režisieriaus Boriso Dauguviečio, ilgai repertuare neišsilaikė, nes nepatiko valdininkams. 1954 metais komediją pervadinęs „Ekscelencijos“ mėgėjiškai pastatė aktorius Balys Lukošius. Drama buvo panaudota ir kaip LRT kino filmo scenarijus 1980 metais. Paskutinysis pastatymas teatro scenoje 2008 metais režisieriui Jonui Vaitkui pelnė Auksinį scenos kryžių. O 2016 metų žiemą Lietuvos kino teatruose pristatoma dramaturgo, žurnalisto bei scenaristo Mindaugo Nastaravičiaus filmo premjera – komedija „Patriotai“, sukurta Petro Vaičiūno to paties pavadinimo pjesės „Patriotai“ motyvais.
2016 metais sukanka kaip tik 90 metų nuo dramos parašymo ir pirmojo pastatymo. Įdomiausia, kad situacija nedaug tepasikeitė, nuo tos kuri buvo susiklosčiusi pokario Lietuvoje. Pasikeitė tik partijų ir institucijų pavadinimai, antiherojų pavardės. Ir šiandien žmonės piktinasi korumpuotais valdininkais, pseudopatriotiška valdžia, įstatymais su spragomis, kurios leidžia klestėti kyšininkavimui, piktnaudžiavimui. Šiuolaikinė interpretacija, veikėjų atpažįstamumas žiūrovui leistų ne tik pasijuokti, bet ir pažadintų pilietinę sąžinę.
Režisierius Aidas Giniotis daug neatvirauja, bet sako, kad spektaklis bus gerokai kitoks, netgi drastiškas, truputį liūdnas, truputį šmaikštus. Jis bus skirtas suaugusiems, t.y. tinkamas asmePerformance 1nims nuo 14 metų.

Aštri komedija „Psichai“
2025-03-08 14:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Kovo 8 d. 14 val. Šiaulių kultūros centro Didžiojoje koncertų salėje bus rodomas „Domino“ teatro spektaklis „Psichai“.
Garsaus psichoterapeuto priimamajame – 6 pacientai. Iš pažiūros sveiki, bet elgiasi keistokai. Frederikas, pagyvenęs ir inteligentiškas vyras, nuolat nevalingai keikiasi. Taksistas Žanas viską skaičiuoja ir kaupia. Laborantė Blanka perdėtai saugosi mikrobų. Dievobaimingoji Marija paniškai bijo ką nors užmiršti. Lora viską kartoja bent du kartus. Jaunasis Pjeras tiesiog vengia tiesių linijų.
Visi atėję tuo pačiu metu, jie niekaip nesupranta, kas sumaišė jų priėmimo laikus, tad kantriai susėda laukti gydytojo. Tačiau šis begėdiškai vėluoja, pacientai nerimsta, pradeda kalbėtis, pasakotis apie savo fobijas ir sindromus, juos net demonstruoti! Įtampa priimamajame auga, o improvizuota grupinė terapija įgauna rimtą pagreitį… Kada gi pasirodys tas gydytojas?!
Renginio trukmė: ~2 val.

Vygaudo Ušacko atsiminimų knygos „Diplomatinė misija: nuo Skuodo iki Baltųjų rūmų“ pristatymas
2025-03-07 17:00 (Europe/Helsinki) | P. Višinskio viešoji biblioteka
Kovo 7 d. 17.00 val. bibliotekos Didžiojoje skaitykloje Vygaudas Ušackas pristatys savo atsiminimų knygą „Diplomatinė misija: nuo Skuodo iki Baltųjų rūmų“ (2025).
Dvejus metus rengtos knygos epicentre – vidaus politikos peripetijų, skandalų ir intrigų poveikis Lietuvos tarptautiniam įvaizdžiui, lydėjęs šalies diplomatinį korpusą nuo pat nepriklausomybės atkūrimo.
Renginį moderuos Arūnas Limantas.
Renginys nemokamas!
Organizatorė – Šiaulių apskrities Povilo Višinskio viešoji biblioteka.

Renginio metu gali būti fotografuojama ir filmuojama, o nuotraukos viešinamos bibliotekos informaciniuose kanaluose.

Rūtos Černiauskaitės fotografijų parodos „Kiti žaidimai erdvėse“ pristatymas
2025-03-05 17:30 (Europe/Helsinki) | P. Višinskio viešoji biblioteka
Kovo 5 d. 17.30 val. Šiaulių apskrities Povilo Višinskio viešosios bibliotekos III a. galerijoje atidaroma Rūtos Černiauskaitės fotografijų paroda „Kiti žaidimai erdvėse“.
Paroda bus eksponuojama iki kovo 26 d.
AUTORĖ APIE SAVE
Galima susitikti su įvairiais žmonėmis, galima susitikti su knyga, poezija ar muzika. Kartais galima susitikti su architektūra, miesto aikštėmis, gatvėmis, bulvarais. Dar galima kartu atsigerti kavos, pasikalbėti. Savo parodoje noriu pasidalinti keletu tokių susitikimų ir „pasikalbėjimų“. Apie tai, ką pasakojo vienas ar kitas miestas ir kaip man pavyko tuos pasakojimus išgirsti ir suprasti. Kalbėjomės apie „pavasarį už kampo“.
Viename mieste sužinojau, kad „bulvaro sapnai žali“, kad sniego išvargintos gatvės laukia pavasario, kad bulvaro paukščių šešėliai seka pasakas apie „dangaus ir žemės kūnus“. O vienoje Europos aikštėje pamačiau, kaip stiklo atitvaros paslaptingai nuspalvino miesto medžius, pastatus ir šešėlius, įtraukdama visus į netikėtus žaidimus erdvėse.
Gimiau 1950 m. Raseiniuose. 1972 m. baigiau VISI Architektūros fakultetą. Pagal paskyrimą pradėjau dirbti Lietuvos statybos ir architektūros mokslinio tyrimo institute (LSAMTI) Kaune. 1976 m. atvykau į Šiaulius, kur vyras architektas jau dirbo pagal paskyrimą. 1977 m. įstojau į Lietuvos architektų sąjungą. 1995 m. įgijau meno kūrėjo statusą. Išėjusi į pensiją, užsiėmiau visuomenine veikla. 2010–2022 m. buvau Šiaulių trečiojo amžiaus universiteto tarybos narė, Kultūros ir meno fakulteto dekanė. Norėjau, kad žmonės daugiau sužinotų apie architektūrą, apie miestą ir savo aplinką. Esu architektė, kuriai patinka „susitikinėti su architektūra“, tyrinėti ir fotografuoti miesto garsus ir šešėlius, o savo kūryba dalintis su kitais. Nelaikau savęs fotografe, fotografuoju mėgėjiškai. Pirmasis fotoaparatas, kaip ir daugeliui mano kartos žmonių, buvo „Smena“. Tiek šeimoje, tiek architekto darbe fotoaparatas visada buvo beveik privalomas darbo įrankis. Gal prieš 15 metų pradėjau aktyviau „susitikinėti su architektūra“, o vėliau pradėjau mąstyti apie atskiras architektūrines kolekcijas: apie miesto grafiką, apie sienas ir šešėlius, apie beveik netyrinėtus postmodernizmo laikus. Karantinui pakoregavus gyvenimą, daugiau laiko atsirado kūrybinėms veikloms. Manau, kad fotografuodama architektūrą likau labiau tyrinėtoja, norinti pasidalinti savo įspūdžiais, kartais pamąstymais ar matymais. Eiti į miestą man visada reiškia eiti į naują susitikimą su architektūra. Nes susitikti su architektūra – tai susitikti su poezija.
Linkiu pamatyti tai, ko, atrodo, nėra, nebūna arba nesimato. Linkiu įsiklausyti ir kartais miestus pamatyti kitaip…
Rūta Černiauskienė, architektė
Renginio metu gali būti fotografuojama ir filmuojama, o nuotraukos viešinamos bibliotekos informaciniuose kanaluose.

Užgavėnės Žaliūkių malūnininko sodyboje
2025-03-04 18:00 (Europe/Helsinki) | Žaliūkių vėjo malūnas
Užgavėnės – viena linksmiausių ir archajiškiausių lietuviško kaimo švenčių, išlaikiusių senąsias agrarinės magijos tradicijas, žyminti paskutinę žiemos mėsiedo dieną ir artėjantį pavasarį.
Laukiame Jūsų kovo 4 d. nuo 18 val. Žaliūkių malūnininko sodyboje su kaukėmis (senovėje buvo tikima, kad tik tas, kuris po Užgavėnių kauke liks neatpažintas, tais metais tikrai bus laimingas) ir gera nuotaika, o muziejaus gaspadinės visus kaukėtus pavaišins gardžiais blynais.
Sušalti neleis ir šventinę nuotaiką skleis:
Kapela „Pavakarys“;
Folkloro ansambliai: „Vieversėlis“, „Margulis“, „Nesenstantys širdimi“ ir „Vijolė“;
Ukrainiečių integracijos centro „Malva“ folkloro ansamblis „Lastivočki“.
Programoje:
18–20 val. kaitrus laužas, gardūs blynai ir arbata, muzika, šokiai ir dainos
19 val. „Baisiai gražios Morės“ sutiktuvės
19.30 val. „Baisiai gražios Morės“ išlydėjimas į dausas
Organizatorius – Šiaulių „Aušros“ muziejus
Rėmėja – Šiaulių miesto savivaldybė
Partneris – Šiaulių kultūros centras
Informacija bus pildoma.
www.ausrosmuziejus.lt

Informacija apie renginį

Data:
2025-03-04

Laikas:
18 val.

Vieta:
Žaliūkių malūninko sodyba-muziejus

Adresas:
Architektų g. 73, Šiauliai

Baisiai gražių Morių išlydėtuvės
2025-03-04 08:00 - 17:00 (Europe/Helsinki)
Šiaulių kultūros centras 2025 m. kovo 4 d. organizuoja baisiai gražių Morių išlydėtuves!
Numatomos renginio iniciatyvos:
Vasario 25 d. – kovo 4 d.
Paroda „Baisiai graži Morė“ bei Morės rinkimai
Balsavimas ir rezultatų paskelbimas Šiaulių kultūros centro „Facebook“ paskyroje
Kaštonų al.
Kovo 4 d.
17.30 val. Morių išlydėtuvių procesija
Kaštonų al. – Vilniaus g. bulvaras – P. Višinskio aikštė
18.00 val. išlydėtuvių koncertas
Lašininio ir Kanapinio dvikova, Morių išlydėtuvės, grupės „Black biceps“ pasirodymas
P. Višinskio aikštė
19.30 val. Morės deginimas
Šiaulių „Aušros“ muziejaus Žaliūkių malūnininko sodyba, Architektų g. 73

Šiaulių kultūros centras kviečia miesto įstaigas, įmones, organizacijas, bendruomenes aktyviai jungtis į Užgavėnėms skirtą iniciatyvą „Baisiai gražių Morių išlydėtuvės“ ir dalyvauti parodoje „Baisiai graži Morė“ bei išlydėtuvių procesijoje. Paroda Kaštonų alėjoje veiks nuo vasario 25 d. iki pat išlydėtuvių kovo 4-ąją.
Šiauliečiai ir miesto svečiai Šiaulių kultūros centro „Facebook“ paskyroje galės balsuoti „patiktukais“ už labiausiai sužavėjusią Morę. Balsavimas vyks nuo vasario 25 d. iki kovo 4 d. 8 val. Trys daugiausiai „patiktukų“ surinkusių Morių kūrėjai bus apdovanoti prizais.

Spektaklis DUKTĖ
2025-03-02 18:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Pagal Karinos Mikaelis romaną

Inscenizacijos autorė ir režisierė – Nijolė Mirončikaitė
Scenografijos ir kostiumų dailininkė – Roma Gilė
Kompozitorius – Vadimas Kamrazeris
Šviesų dailininkas – Evaldas Šmitkinas
Vaidina:
Motina – Nijolė Mirončikaitė
Duktė – Jūratė Budriūnaitė
Trukmė 1 val. 30 min. be pertraukos
Danų rašytoja Karina Mikaelis autobiografiniais motyvais paremtame romane „Motina“ su meile ir švelniu humoru piešia savo motinos portretą. Spektaklyje atgims keletas romano epizodų, kuriuose atsiveria įvairiaspalvė šeimyninių jausmų gama. Kaip ir romano autorė, taip ir šio spektaklio kūrėjos, kalba apie sudėtingus, prieštaringus, neišsakytus, nuslėptus jausmus, o kartu be galo šiltus ir kupinus užuojautos ryšius tarp artimiausių žmonių – motinos ir jos vaikų. Ar tikrai motinos geriausiai pažįsta savo vaikus? Kaip vaikams gyventi su savo tėvų praeities šešėliais? Kaip mylėti savo artimuosius, kad ta meilė jų nežeistų?

Tarptautinis projektas – miuziklas „BALTICAN CARMEN SHOW”
2025-03-02 17:00 (Europe/Helsinki) | Koncertų salė „Saulė”
RENGINYS PERKELTAS iš lapkričio 24 d. į 2025 m. kovo 2 d. 17 val. Turimi bilietai galioja!
Tai nuostabi meilės istorija,kurioje apjungti gražiausi pasauliniai populiariosios klasikos hitai, kur pagrindinį vaidmenį atliks žavingoji ispanų kilmės šokėja ir dainininkė Sofi Kabo, specialiai šiam renginiui išmokusi lietuvių kalbą. Jai talkins žinomas Lietuvos operos solistas Laimonas Bendaravičius. Uždegančiais šokiais visus žavės įvairių TV konkursų laureatai, aukščiausio lygio šokėjai: Deividas Meškauskas, Katerina Voropaj, Justinas Girdvainis, Ieva Konopliovaitė-Eisimantė ir kiti. Įspūdingo pasirodymo metu sceną papuoš 40 komplektų spalvingų sceninių rūbų ir vaizdinga scenografija.
Kviečiame aplankyti šį įspūdingą reginį, kuri sukūrė „Hiperbolės“ legenda, maestro Viktoras Prapras. Gerą nuotaiką garantuojame !

Renginio trukmė: ~ 1 val. 30 min.

CIRKO spektaklis visai šeimai - APLINK PASAULĮ
2025-03-01 19:00 (Europe/Helsinki) | Koncertų salė „Saulė”
Ar norite gauti daug teigiamų emocijų ir nepamirštamų įspūdžių? Tuomet kviečiame Jus pas mus! Klounas „Twiksick“ kviečia Jus aplankyti Prancūzijos cirko programą!
Žiūrovų laukia dresuotos katės ir vienintelė cirko programa Europoje su dresuotais šeškais, kurie nepaliks abejingų. Anelya ir jos augintiniai pasirodė televizijos šou Prancūzijoje, Belgijoje ir Vokietijoje.
Programos „vinis“ – tikras Veidrodinis žmogus ir jo nepamirštama Gėlių magija. Mažuosius žiūrovus pradžiugins net dinozauras, linksmi klounai ir didžiulių muilo burbulų šou. Ir, žinoma, daug, daug juoko!
Nepraleiskite! Su mumis bus smagu!

Spektaklio trukmė: ~ 1 val. 20 min.
Pertrauka: 15 min.
Nemokamai: vaikai nemokamai neįleidžiami.

Spektaklis vaikams ,,Karlsono skambutis”
2025-03-01 12:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Raganiukės teatro premjera vaikams Šiauliuose ,,Karlsono skambutis”! Tai muzikinis spektaklis vaikams. Iš ciklo „Geriausi pasaulio rašytojai vaikams“.Pagal Astridos Lindgren apysaką „Mažylis ir Karlsonas, kuris gyvena ant stogo“.

Šiaulių kultūros centre kovo 1 d. 12 val.

Muzikinis spektaklis vaikams nuo vienerių iki šimto vienuolikos metų. Kas nežino Karlsono, kuris gyvena ant stogo? Karlsono pokštai prajuokins ne tik mažus, bet ir gerokai peraugusius, ir pačius vyriausius žiūrovus – tuos, kurie jau „pačiame jėgų žydėjime“.

Kokias išdaigas krės Karlsonas, norėdamas pamokyti savo draugo Mažylio skriaudėją, namų tvarkytoją Freken Bok? Ar susidraugaus ši surūgusi moteriškė su išdaigininku Karlsonu? – Kantrybės, tiktai kantrybės! – pasakytų Karlsonas. Juk visa tai sužinosite mūsų spektaklyje.

Bilietai – https://raganiuke.lt/produktas/karlsono-skambutis-15/

Vaikams nuo 3 metų.
Trukmė 90 min.
Dviejų dalių spektaklis.

Kaziuko mugė
2025-03-01 10:00 - 17:00 (Europe/Helsinki) | Pėsčiųjų bulvaras (Vilniaus g.)
Kovo 1-ąją Šiauliuose, Šiaulių bulvare, vilniaus gatvėje, vyks Kaziuko mugė. Šis tradicinis renginys kasmet suburia miestiečius ir svečius, kviesdamas džiaugtis unikalia prekių gausa bei šventine programa.
Renginio programa:
10:00–17:00 – Mugė: rankų darbo kūriniai, tautodailės stebuklai ir gurmaniški skanėstai
12:00–13:00 – Karolis Šileika SKRABALMAN: muzika skrabalais
13:00–14:00 – Vytauto Šiškausko koncertas
Kaziuko mugėje Jūsų lauks:

Tautodailininkų ir amatininkų kūriniai
Lietuviško dizaino gaminiai
Gurmaniški skonio atradimai

Data: 2025 m. kovo 1 d.
Laikas: 10:00–17:00
Vieta: Šiaulių bulvaras, vilniaus g.
Nepraleiskite progos pasitikti pavasarį mugėje, kurioje galėsite ne tik įsigyti originalių gaminių, bet ir mėgautis ypatinga atmosfera.
Informuojame, kad renginio metu bus filmuojama ir fotografuojama.

Muzikinis spektaklis „Baltaragio malūnas"
2025-02-27 18:30 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Renginio organizatorius – BĮ Alytaus miesto teatras
Pagal K.Borutą
Režisierė – Milda Mičiulytė
Režisierės asistentė – Alma Purvinytė
Scenografas – Artūras Šimonis
Kostiumų dailininkas – Artūras Šimonis
Šviesų dailininkai – Nataly Melnuchuk, Vytautas Skruibys
Kompozitorius – Martynas Bialobžeskis
Choreografas – Marius Pinigis
Garso režisierius – Justinas Raudonis
Aktoriai/atlikėjai
Vaidas Praspaliauskas – pinčiukas
Lyja Maknavičiūtė – Marcelė ir Jurga
Povilas Adomaitis – Jurgis Girdvainis
Eglė Juškaitė – Uršulė
Jonas Gaižauskas – Baltaragis
Andra Kavaliauskaitė – lemtis
Erika Jasinskaitė-Salickienė, Ona Gudaitytė, Tomas Kunčinas, Tomas Pukys, Vincas Vaičiulis – miestelėnai

Stebuklingi nutikimai, atgaivinti mitai, romantiška meilė ir nelabojo pinklės – tai klasikinė Kazio Borutos „Baltaragio malūno” istorija, pasmerkta neblėstančiam populiarumui. Lietuvių literatūros kūrinys, kuriame jungdamas romano formą ir turtingą tautosakos palikimą, rašytojas sukūrė tikrą lietuvišką epą, atgimsta Alytaus teatro scenoje muzikiniu formatu.
Muzikinis spektaklis „Baltaragio malūnas” – amžinoji kova tarp gėrio ir blogio, apie žmogaus ir velnio grumtynes dėl savo sielos ir laimingo gyvenimo, persipinanti su romantiška Girdvainio ir Jurgos meilės istorija. Antgamtiški reiškiniai, burtai, blogio jėgos nugali trapią žmogaus prigimtį.
Šiame spektaklyje, kaip ir tautosakoje, ypatingas dėmesys skiriamas velnio personažui, – regis, visas gyvenimas sukasi aplink jį. O ar kas nors pagalvojo, kodėl Pinčiukas taip elgiasi? Kokie jo elgesio motyvai? Pinčiuko personažas spektaklyje traktuojamas ne kaip priešiška ir destruktyvi jėga, ne kaip blogio įsikūnijimas, o kaip jaunas žmogus, kuris dėl savo kitoniškumo, vienišumo ar charakterio savybių yra nužmoginamas, demonizuojamas, patraukiamas į visuomenės paribį.
Tai žmogaus drama, kova su nelabuoju, kuri pirmiausia simbolizuoja sizifišką kovą su likimu. Juk žmogaus gyvenimą dažnai valdo nepažįstamos, svetimos, net priešiškos jėgos, kurių įveikti mirtingieji negali. Visgi net ir pralaimėdami galime išsaugoti savo žmogiškąjį orumą ir išdidžiai pasitikti likimo siunčiamus išbandymus.

Diskusija su knygos „Verslumas kūryboje“ autore Valerija Fic-Brase
2025-02-27 17:30 (Europe/Helsinki) | P. Višinskio viešoji biblioteka
Vasario 27 d. 17.30 val. Šiaulių apskrities Povilo Višinskio viešosios bibliotekos Didžiojoje skaitykloje vyks įkvepianti diskusija su knygos „Verslumas kūryboje“ autore Valerija Fic-Brase!

Valerija Fic-Brasė – aukštosios mados siuvinėjimo technologė, tinklalaidės „Kūryba be filtrų“ kūrėja ir vedėja, kūrybiško verslumo mentorė, lektorė ir knygos „Verslumas kūryboje“ (2025) autorė. Ji padeda kūrybinių profesijų atstovams paversti savo talentą sėkmingu ir tvariu verslu.
Knyga „Verslumas kūryboje“ – tai praktinis vadovas visiems, kurie nori ne tik kurti, bet ir sėkmingai valdyti savo kūrybinį verslą, auginti auditoriją bei didinti pardavimus. Šis kūrinys įkvepia menininkus drąsiai priimti sprendimus, išlaikant kūrybinę laisvę ir pasiekiant finansinį stabilumą.
Renginys nemokamas!
Organizatorė – Šiaulių apskrities Povilo Višinskio viešoji biblioteka.
Renginio metu gali būti fotografuojama ir filmuojama, o nuotraukos bus viešinamos bibliotekos informaciniuose kanaluose.

Mugė STILIUS IR SKONIS
2025-02-23 10:00 - 17:00 (Europe/Helsinki) | Šiaulių arena
Šiais metais kitokia ir išskirtinė mugė „Stilius ir Skonis“ jau vasario 23 d. Šiaulių arenoje! Tai vieta kus susitinka mada ir maistas!
Mugės metu bus organizuojamaspokalbių projektas „Tikros istorijos” su Sandra Žutautiene!
Programa:
10:00–17:00 – Mugė: mados kūrėjai, bei gurmaniškų skonių atstovai
10:00–17:00 – „Linksmas lagaminas“ animatorių pramogos mažiesiems
12:00–13:00 – „Tikros istorijos“ pasikalbėjimai su Sandra Žutautiene. Pokalbiai apiemadą, verslą ir įkvepiančius gyvenimo pokyčius.
Mugė „Stilius ir Skonis“ – tai ideali proga visiems, norintiems puikiai praleisti laiką, atrasti gurmaniškus skonius, originalius rankų darbo dirbinius ir aukštos kokybės stiliaus detales, kurias kuria geriausi šalies meistrai ir kūrėjai.
Ką rasite mugėje?
Lietuvos mados kūrėjų drabužius, stilingas rankines ir aksesuarus – unikalūs dizaino elementai kiekvieno skoniui.
Rankų darbo juvelyrikos dirbinius – papuošalus, kurie kalba patys už save.
Gurmaniškus skonius – nuo šalto spaudimo aliejų, pagardų iki rankų darbo konditerijos.
Vasario 23 dieną Šiaulių arena taps stiliaus ir skonio epicentru, kur kiekvienas galės rasti kažką ypatingo ir išskirtinio. Pažymėkite šią datą savo kalendoriuje ir ateikite atrasti naujų skonių bei stiliaus idėjų!
Mugė vyks nuo 10:00 iki 17:00 val. Šiaulių arenoje.

Koncertas „DŽIAZO SPALVOS SU MEILE JUMS...“
2025-02-22 17:00 (Europe/Helsinki) | Koncertų salė „Saulė”
Džiazo orkestras „Romuva“ kviečia Jus į išskirtinį koncertą „DŽIAZO SPALVOS SU MEILE JUMS…“

Pasinerkite į svaiginančius džiazo garsus ir pajuskite gyvą muzikos pulsą! Šio vakaro programa – tai muzikos energijos, jaunatviško užsidegimo ir kūrybinės laisvės derinys. Talentingi jauni muzikantai atvers duris į džiazo pasaulį, pripildytą šilumos, improvizacijos ir aistros. Skambės garsiausi džiazo kūriniai ir netikėtos interpretacijos – muzikinė šventė, kuri sužavės tiek klasikos mylėtojus, tiek šiuolaikinio skambesio gerbėjus.

Ką patirsite?Džiazo šedevrus, atliekamus jaunųjų muzikos talentų.Unikalų kūrybinį požiūrį ir nuostabias improvizacijas.Gyvą, įkvepiančią atmosferą, kuri privers ploti ir šypsotis!

Koncerto vedėja Jūratė Budriūnaitė.

Praleiskite vakarą kartu su muzika, kuri gyvena kiekviename iš mūsų!

Muzikinė pasaka visai šeimai "Mikė Pūkuotukas operos pasaulyje"
2025-02-22 12:00 (Europe/Helsinki) | „Polifonijos” salė
Vasario 22 d. 12.00 val.
Mikė Pūkuotukas – JONAS SAKALAUSKAS (bosas)
Asiliukas – VYTAUTAS LUKOČIUS (fortepijonas)
Pasakotoja ir šokolado konditerė – EMILIJA FINAGĖJEVAITĖ (sopranas)
Ar kada nors susimąstėte, kaip skambėtų Mikės Pūkuotuko pasaulis, jei jis atgytų operos scenoje? Kvieskite savo draugus ir šeimas į magišką kelionę, kurioje mylimiausi personažai – Mikė Pūkuotukas ir Asiliukas – supažindins jus su neįtikėtinu operos pasauliu!
Operos solistas Jonas Sakalauskas taps pačiu Mike Pūkuotuku, o dirigentas Vytautas Lukočius įkūnys žavingąjį Asiliuką. Šie du draugai jus lydės per nuotaikingas istorijas, muzikinę magiją ir linksmus nuotykius, kurių dar nebuvote girdėję. Šiame interaktyviame pasirodyme jūs ne tik išgirsite gražiausias operos melodijas, bet ir atrasite paslaptingą muzikos pasaulį su herojais, kuriuos jau pažįstate ir mylite!
Ateikite į „Mikę Pūkuotuką operos pasaulyje“ ir leiskite muzikai sužadinti jūsų vaizduotę!
O kokia opera be karšto šokolado, kuris viso spektaklio metu verdamas scenoje?!
Muzikinė pasaka skirta vaikams iki 12 m.

Mantas Stonkus – TŪKSTANTMEČIO VAIKAS
2025-02-21 18:00 (Europe/Helsinki) | Koncertų salė „Saulė”
1995 m. rugsėjo 1-oji Plungėje išaušo šilta ir graži. Pirmai klasei man pagal specialų užsakymą pasiuvo, kaip laikmečiui ir priklausė, violetinį kostiumą. Nuotraukoje gal į akis ir nekrenta, bet kostiumas buvo toks… ant išaugimo. Nešiojau jį dar visą antrą ir visą trečią klasę.
Po šventės mokykloje, su tėvais ėjome į fotoatelje. Vaikai ten fotografavosi su čiulpinukais ir guminukais, bet toks rekvizitas neatitiko mano įvaizdžio. Tėvai manė, kad fotografuoja mane, kad įamžintų pirmąją dieną mokykloje, bet aš žinojau, kad fotografuojuosi savo pirmojo solinio stand-up turo plakatui.
Prireikė beveik trisdešimties metų, kad šis mano planas pagaliau iškiltų į viešumą. 2025-aisiais sausį-vasarį su nauja programa TŪKSTANTMEČIO VAIKAS apkeliausiu didžiuosius Lietuvos miestus. Pirmą kartą per dvylika stand-up komiko karjeros metų – pats vienas. Ok, gal ne visai šimtu procentų vienas – apšildys mane Mindaugas Laskovas. Gerai pagalvojus, tokio turo iki pilno patirties paketo man ir tetrūko.
Kai šiandien žiūriu į septynmetį Mantą – didžiuojuosi juo. Jis jau tada buvo labai juokingas ir mokėjo pakalbėti. Tai TŪKSTANTMEČIO VAIKAS bus apie gyvenimą ir mano, ir to berniuko akimis.
Jei galėčiau sugrįžti trisdešimtį metų atgal, ir pasakyti tam vaikui vieną trumpą sakinį, pasakyčiau: nesijaudink, viskas bus gerai. Nors… aišku, kad – ne! Pasakyčiau: 2010-aisiais pirk bitcoinus, seniuk!

ŠVENTOJI. OKT / Vilniaus miesto teatras
2025-02-19 18:30 (Europe/Helsinki) | Šiaulių dramos teatras
Renginio organizatorius – VšĮ Oskaro Koršunovo teatras
Inscenizacijos autoriai
Eglė Jackaitė, Kunigunda Dineikaitė, Dali Rust, Oskaras Koršunovas
Režisūra, choreografija, scenografija ir kostiumai
Eglė Jackaitė, Oskaras Koršunovas
Šviesos
Vilius Vilutis
Muzika
Gintaras Sodeika
Vaidina
Eglė Jackaitė
Gandais ir mistika apipinta Marijos Egiptietės istorija – tai taškas, nuo kurio atsispiria spektaklio kūrėjai. Ši savo kūną priversta pardavinėti moteris, gyvenusi IV a. Aleksandrijoje, kartu su piligrimais keliavo į Jeruzalę. Visgi, vartai prie Šventojo kapo jai buvo užverti. Po to ji ilgus metus klajojo dykumoje, ieškodama atgailos ir ramybės.
Kaip galėtų atrodyti XXI amžiaus Marijos Egiptietės, klaidžiojančios po urbanizuotą „dykumą“ ir ieškančios išsilaisvinimo, istorija? Ar tapus labiau civilizuotai mūsų visuomenėje liko mažiau prievartos? Ar ji tapo labiau empatiška? Atlaidesnė? Tolerantiškesnė? Galiausiai, mažiau patriarchalinė?
Šiandien Marija Egiptietė gali būti kiekviena moteris – mama, dukra, sesuo, žmona, kasdien laviruojanti ta aštria riba tarp šventosios ir nuodėmingosios.
Šioje premjeroje OKT/Vilniaus miesto teatras kvies įžengti į dar vieną neištirtą ir šį kartą itin nepatogią, tačiau ypač svarbią X teritoriją. „Šventoji“ – tai prievartos teritorija, kurioje moteris, visą gyvenimą kentusi prievartą ir priklausomybę, atranda jėgų išeiti iš savo krizės ir pasirinkti kardinaliai kitokią gyvenimo kryptį. Tai spektaklis apie moters išgyvenimą radikalioje patriarchalinėje visuomenėje, kupinoje prievartos moteriai.

Koncertas „LIETUVA TĖVYNĖ“
2025-02-16 14:00 (Europe/Helsinki) | Koncertų salė „Saulė”
Vasario 16-oji – išskirtinė diena mūsų tautai ir valstybei! Jau 107-ąjį kartą minėsime dieną, kuomet Lietuvos Taryba savo posėdyje paskelbė „atstatanti nepriklausomą, demokratiniais pamatais sutvarkytą Lietuvos valstybę“.
Kviečiame šią istorinę datą kartu paminėti šventiniame koncerte „LIETUVA TĖVYNĖ“, kuris vyks vasario 16 d., 14 val. koncertų salėje „Saulė“. Renginys sujungia tautinę dvasią ir muzikinį meistriškumą, pristatydamas lietuvių kūrėjų ir atlikėjų kūrinius, kurie perteikia mūsų tautos istoriją, vertybes ir kovą už laisvę. Šis koncertas – tai puiki proga susirinkti ir kartu švęsti svarbią datą, mėgautis ypatinga muzika ir pajusti vienybę.
Dalyvauja:
Solistai: Adrijana BALSYTĖ (sopranas), Juozas JANUŽAS (tenoras), Romualdas JUZUKONIS (baritonas), Karolis BAUŽA (birbynė)
Šiaulių kultūros centro kamerinis choras „ATŽALYNAS“
(meno vadovas ir dirigentas Mindaugas Žalalis)
Šiaulių 1-osios muzikos mokyklos jaunučių choras „MUZIKA“
(meno vadovė Ginta Palujanskienė)
ŠIAULIŲ PUČIAMŲJŲ ORKESTRAS
(meno vadovas ir dirigentas Sigitas Vaičiulionis, dirigentas Gediminas Brūzga)
Koncerto vedėjas – aktorius Vladas BARANAUSKAS

Renginio trukmė: ~ 1 val. 30 min.

Komedija „Tobuli melagiai“
2025-02-14 18:00 (Europe/Helsinki) | Koncertų salė „Saulė”
Visi turi 3 gyvenimus: privatų, viešą ir slaptą.
Nuotykių komedija Tobuli melagiai“, sukurta pagal visame pasaulyje garsų italų režisieriaus Paolo Genovese filmą „Tobuli melagiai“ (angl. „Perfect Strangers“). Šios komedijos sėkmę neabejotinai lemia puikiai atskleista amžina kaip gyvenimas tema – ar artimi žmonės gali gyventi be paslapčių?
Draugų kompanija prie bendro vakarienės stalo nusprendžia pažaisti rizikingą žaidimą. Jie sudeda visus mobiliuosius telefonus ant stalo ir sutaria suskambus telefonui įjungti garsiakalbį ir leisti vieni kitiems klausytis pokalbių bei kartu skaityti gautas žinutes. Juk jie neturi ko slėpti! Bet kiekvienas skambutis ir žinutė atskleidžia vis daugiau meistriškai slepiamų paslapčių, pažinčių ir intrigų. Negi jie visi tokie tobuli melagiai?!
Kviečiame jus pasimėgauti istorija, kuria žavisi milijonai žmonių visame pasaulyje. Filmas „Tobuli melagiai“ jau įtrauktas į Gineso rekordų knygą kaip dažniausiai adaptuotas filmas kino istorijoje.
Režisierius Dainius Kazlauskas
Scenografė: Indrė Pačėsaitė

VAIDINA:
Eva – Miglė Polikevičiūtė, Renata Kutinaitė
Rokas – Eimutis Kvoščiauskas, Tomas Žaibus
Karlota – Emilija Latėnaitė – Beliauskienė
Lorenso – Jokūbas Bareikis, Valentinas Krulikovskis
Bjanka – Gabrielė Malinauskaitė-Rudzienė, Jovita Balčiūnaitė
Mario – Andrius Povilauskas
Pepė – Julius Žalakevičius, Sakalas Uždavinys

Komedija „Mano namai“
2025-02-13 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Ar kada nors pagalvojote, kas nutiktų, jei per klaidą jūs ir visiškai nepažįstamas žmogus išsinuomotumėte tą patį butą?
Vieną dieną į savo naujus namus įsikrausčiusi Rūta (Ineta Stasiulytė) susiduria su nepaaiškinama situacija – besitvarkant naujuose namuose, ji išgirsta kaip kažkas atsirakina duris. Pasirodo, tai Tomas (Nerijus Gadliauskas), kuris įsitikinęs, kad šie namai priklauso jam.
Nekilnojamojo turto agentūros autoatsakiklis „sudainuoja“, jog susisiekti pavyks tik po ilgojo savaitgalio… tad Rūta ir Tomas privalo rasti būdą sugyventi. Tačiau viskas nėra taip paprasta! Pirmoji Rūtos ir Tomo diena naujuose namuose virsta tikra išgyvenimo kova – nesusitarimai dėl taisyklių, juokingi bandymai dalintis erdve ir įtampa, kuri auga su kiekviena minute.
Kaip naujakuriams pavyks susitarti? Ar visgi vienam teks palikti naujuosius namus?
Komediją režisuoja daugybę sėkmingų darbų teatre ir kine sukūręs Justinas Krisiūnas.
N-13.
Renginio trukmė: ~1 val. 40 min.

Koncertas „Jaunieji M. K. Čiurlionio menų mokyklos talentai Lietuvos Nepriklausomybei“
2025-02-13 18:00 (Europe/Helsinki) | Koncertų salė „Saulė”
Vasario 13 d. 18 val. koncertų salėje „Saulė“ vyks renginys „Jaunieji M. K. Čiurlionio menų mokyklos talentai Lietuvos Nepriklausomybei“.
Labdaros koncertą organizuoja Šiaulių LIONS klubas „ALKA“.
Surinktos paramos lėšos bus skiriamos įvairiems labdaros projektams finansuoti.

Renginio trukmė: ~ 1 val. 30 min.
Pertrauka: ~ 20-25 min.

Renginiai skirti Vasario 16-ajai
2025-02-13 08:00 - 2025-02-17 17:00 (Europe/Helsinki)
Vasario 12 d.
12 val. šventinis koncertas ,,Mano Tėvynė – graži Lietuva“
Šiaulių apskrities Povilo Višinskio viešoji biblioteka, Aušros al. 62
Org. Šiaulių pagyvenusių žmonių asociacija
Vasario 13 d.
8–14.45 val. pilietinė kūrybiškumo akcija „Trispalvės paieška“
Daugiau informacijos tel. +370 670 62420
Šiaulių „Romuvos“ progimnazijos erdvės, Dainų g. 13
11 val. kūrybinės dirbtuvės „Trispalvė mano rankose“
Šiaulių miesto savivaldybė viešosios bibliotekos „Saulės“ filialas, K. Korsako g. 10
14.45 val. viktorina „Vasario 16-oji – Lietuvos valstybės atkūrimo diena“ Skirta 9–12 klasių moksleiviams Šiaulių Simono Daukanto inžinerijos gimnazija, S. Daukanto g. 71
17.30 val. spektaklis „Karalius elnias“, skirtas Lietuvos valstybės atkūrimo dienai paminėti
Spektaklio trukmė 45 min.
Šiaulių menų mokyklos Atvirasis jaunimo centras, Vytauto 103A
17.30 val. koncertas „Lietuviais esame mes gimę“
Dalyvauja Šiaulių Dainų muzikos mokyklos mokiniai
Šiaulių Dainų muzikos mokykla, Dainų g. 26
18 val. koncertas „Jaunieji M. K. Čiurlionio meno mokyklos talentai Lietuvos nepriklausomybei“ Įėjimas mokamas
Koncertų salė „Saulė“, Tilžės g. 140 Org. Šiaulių LIONS klubas „Alka“
Vasario 14 d.
10 val. šventinis rytmetys „Mano Tėvynė Lietuva“
Šiaulių lopšelis-darželis „Eglutė“, Korsako g. 6a
10 val. LEGO atradimų erdvė vaikams „Atrask Lietuvą LEGO kaladėlėse“
Edukacijos metu moksleiviai iš LEGO kaladėlių konstruos lietuvybės simbolius. Skirta 5–10 kl. moksleiviams. Būtina išankstinė registracija tel. +370 41 37 17 30
Šiaulių apskrities Povilo Višinskio viešosios bibliotekos Didžioji skaitykla, III a., Aušros al. 62
10 val. origamio edukacija „Aš myliu Lietuvą“
Edukacijos metu origamio technika bus lankstomos popierinės širdelės, iš kurių bus sukurta didelė trispalvė širdis. Skirta 2–4 kl. moksleiviams. Būtina išankstinė registracija tel. +370 41 37 17 30
Šiaulių apskrities Povilo Višinskio viešosios bibliotekos Didžioji skaitykla, III a., Aušros al. 62
14.30 val. koncertas „Savo žemės vaikai“
Šiaulių „Romuvos“ gimnazijos aktų salė, Dainų g.7
16 val. Dainų muzikos mokyklos moksleivių koncertas ,,Dainuoju Lietuvą…“ Šiaulių „Aušros“ muziejaus padalinys Chaimo Frenkelio vila-muziejus, Vilniaus g. 74 Org. Šiaulių Dainų muzikos mokykla
Pietinio mikrorajono bendruomenės pilietinė akcija, skirta Lietuvos valstybės atkūrimo dienai paminėti „Trispalve apjuoskime mokyklą”
Daugiau informacijos tel. +370 670 62420
Šiaulių „Romuvos“ progimnazijos erdvės, Dainų g. 13
Vasario 15 d.
10 val. vaikų futbolo turnyras „Winger CUP“ (2018 m. gimimo)
Registracija komandoms tel. +370 638 34391
Vilniaus Universiteto Šiaulių akademijos sporto salė, Vasario 16-osios g. 28
Org. Šiaulių apskrities futbolo federacija
11 val. 10 km sveikatingumo žygis „Laisvės ir meilės takais“
Reikalinga išankstinė registracija https://forms.gle/5PL71Ti8283XwBTN8
Prisikėlimo aikštė
Org. Šiaulių lengvosios atletikos ir sveikatingumo centro Sporto visiems skyrius
14 val. koncertas „Lietuviais esame mes gimę“
Dalyvauja Šiaulių kultūros centro kameriniai chorai „Bičiuliai“ (meno vad. R. Daukantaitė), „Vasara“ (meno vad. K. Luotė), Šiaulių „Dagilėlio“ dainavimo mokyklos 1 klasės berniukų choras (mok. R. Koržanovienė), Šiaulių rajono savivaldybės kultūros centro mišrus choras „Ventus“ (vad. A. Mockienė), Skuodo rajono kultūros centro moterų choras „Apuolė“ (vad. R. Andersen).
Įėjimas su kvietimais. Kvietimus nuo vasario 3 d. bus galima pasiimti Šiaulių kultūros centro kasoje arba www.ticketmarket.lt. Kvietimų skaičius ribotas
Šiaulių kultūros centro Kamerinė salė, Aušros al. 31
18 val. poezijos slemas „Meilės eliksyras“
Registracija skaitovams https://forms.gle/CzB936dL76792bDNA
Šiaulių dailės galerija, Vilniaus g. 245
Org.: Šiaulių dailės galerija ir VšĮ „BEGEMOTAS“
Vasario 16 d.
10 val. Vasario 16-osios šventinė eisena Signatarų alėjoje
Lieporių parkas
Org.: asociacija „Lieporių bendruomenės centras“, Šiaulių miesto savivaldybės gyventojų asociacija „Visuomeninės iniciatyvos“
10–12 val. 16-oji literatūrinė-meninė akcija „Nepriklausomybės maršrutai“ miesto (12 ir 21 maršruto) autobusuose
Lietuvių autorių poeziją skaitys valstybinio Šiaulių dramos teatro aktoriai: Juozas Bindokas, Monika Šaltytė, Nomeda Bėčiūtė, Vladas Baranauskas
Org. Šiaulių miesto kultūros centras „Laiptų galerija“, partn. UAB „Busturas“
10 ir 12 val. šv. Mišios
Šv. apaštalų Petro ir Pauliaus katedra, Aušros tak. 3
11 val. pilietinė akcija „Dovanoju trispalvę“
UAB „Busturas“ autobusuose šiauliečiams ir miesto svečiams bus dovanojamos mokinių pagamintos trispalvės
Nuo Prisikėlimo aikštės st.
Org. Šiaulių Medelyno progimnazija, partn. UAB „Busturas“
11 val. edukacijos „Eglės pasaka kitaip“ pristatymas
Baltų kultūros pažinimo centras „Baltų kelias“, Vilniaus g. 213 Org.
Šiaulių turizmo informacijos centras
11.30–11.45 val. iškilminga Lietuvos valstybės vėliavos pakėlimo ceremonija
Dalyvauja Šiaulių pučiamųjų orkestras (meno vad. ir dirig. S. Vaičiulionis, dirig. G. Brūzga), solistai Adrijana Balsytė, Juozas Janužas
Prisikėlimo aikštė
11.45–12.45 val. Gatvės teatro interaktyvi, provokuojanti eisena-spektaklis „Signatarai eina fotografuotis“
Dalyvauja VšĮ „Senųjų menų studija“, „VU Impro“ grupė
Prisikėlimo aikštė–Varpo g.–Vilniaus g.–Tilžės g. (Šiaulių Juliaus Janonio gimnazijos kiemas)
Org. Šiaulių kultūros centras
11–14 val. nemokamas Šiaulių Juliaus Janonio gimnazijos istorijos Jono Krivicko muziejaus lankymas
Šiaulių Juliaus Janonio gimnazija, Tilžės g. 137
Nemokamas Šiaulių „Aušros“ muziejaus padalinių lankymas
11–14 val. Chaimo Frenkelio vila-muziejus (Vilniaus g. 74)
11–17 val. Fotografijos muziejus (Vilniaus g. 140), Šiaulių istorijos muziejus (Aušros al. 47), Venclauskių namai-muziejus (Vytauto g. 89), Žaliūkių malūnininko sodyba-muziejus (Architektų g. 73), Dviračių muziejus (Vilniaus g. 139), Radijo ir televizijos muziejus (Vilniaus g. 174)
Org. Šiaulių „Aušros“ muziejus
11–16 val. nemokamas Šiaulių dailės galerijos ekspozicijų lankymas
Parodos: Rimanto Plungės kūrybos paroda „Imersija“, teminė paroda „Išėję negrįžti…“ (kūriniai iš Angelo muziejaus, Sigito Prancuičio, Ričardo Jakučio kolekcijų) ir Arvydo Kmieliausko (Moškaus) (1966–1991) paroda „Kontaktinė veikla“
Šiaulių dailės galerija, Vilniaus g. 245
14 val. Koncertas „Lietuva tėvynė“
Dalyvauja Adrijana Balsytė (sopranas), Juozas Janužas (tenoras), Romualdas Juzukonis (baritonas), Karolis Bauža (birbynė), Vladas Baranauskas (aktorius), Šiaulių kultūros centro kamerinis choras „Atžalynas“ (meno vad. Mindaugas Žalalis), Šiaulių 1-osios muzikos mokyklos jaunučių choras „Muzika“ (meno vad. Ginta Palujanskienė), Šiaulių pučiamųjų orkestras (meno vad. ir dirig. Sigitas Vaičiulionis, dirig. Gediminas Brūzga)
Koncertų salė „Saulė“, Tilžės g. 140
14 val. Vasario 16-osios – Lietuvos valstybės atkūrimo dienos – minėjimas. Vieša prof. Rimvydo Laužiko paskaita „Šiaulietiškos gastronomijos istorijos“
Šiaulių „Aušros“ muziejaus Chaimo Frenkelio vila-muziejus, Vilniaus g. 74
15 val. ekskursija ,,1830–1831 metų sukilimo pėdsakai Šiauliuose“
Gidas lauks prie grafaitės Emilijos Pliaterytės portretinio piešinio ant „Swedbank“ pastato.
Reikalinga išankstinė registracija tel. +370 41523 110 arba ekskursijos@visitsiauliai.lt Tilžės g. 157
Org. Šiaulių turizmo informacijos centras
15 val. Šiaulių miesto kultūros centro „Laiptų galerija“ folkloro ansamblio „Salduvė“ koncertas „Ta Lietuva“
Šiaulių miesto kultūros centras „Laiptų galerija“, Žemaitės g. 83
16.30 val. liaudiškų šokių koncertas „Tėvynės spalvos“
Dalyvauja Šiaulių kultūros centro liaudiškų šokių ansamblis „Kalatinis“ (meno vad. I. Šerpytienė ir E. Račkauskas), liaudiškų šokių grupė „Vajaunas“ (meno vad. R. Laugalis), liaudiškų šokių grupė „Šėvulis“ (meno vadovė G. Šveikauskaitė), Šiaulių Dainų progimnazijos liaudiškų šokių studija „Šermukšnėlė“ (meno vad. I. Šerpytienė, vad. E. Račkauskas), Šiaulių Jovaro progimnazijos ir Didždvario gimnazijos vaikų ir jaunimo liaudiškų šokių ansamblis „Šėltinis“ (vad. V. ir R. Laugaliai, G. Šveikauskaitė), Juliaus Janonio gimnazijos liaudiškų šokių kolektyvai „Liuoksinis“ (vad. A. Rimkuvienė).
Įėjimas su kvietimais. Kvietimus nuo vasario 3 d. bus galima pasiimti Šiaulių kultūros centro kasoje arba www.ticketmarket.lt. Kvietimų skaičius ribotas
Šiaulių kultūros centras, Aušros al. 31

Vasario 17 d.
10.30 val. renginys Vasario 16-ajai paminėti „Mano Lietuva, mano tėvynė“
Skirta ikimokyklinio amžiaus vaikams
Šiaulių miesto savivaldybės viešosios bibliotekos „Spindulio“ filialas, Spindulio g. 5
12 val. edukacija suaugusiesiems „Pietų pertrauka su LEGO: atrask Lietuvos simbolius“
Skirta darboviečių kolektyvams, grupės dydis 5–25 asmenys. Būtina išankstinė registracija tel. +370 41 52 37 47
Šiaulių apskrities Povilo Višinskio viešosios bibliotekos Didžioji skaitykla, III a., Aušros al. 62
Vasario 18 d.
18 val. šventinis koncertas su Mindaugu Jankausku (tenoras) ir Artūru Anusausku (fortepijonas)
Programoje Lietuvos autorių muzikiniai kūriniai
Šiaulių miesto kultūros centras „Laiptų galerija“, Žemaitės g. 83

Folklorinių šokių vakaronė
2025-02-12 18:00 (Europe/Helsinki) | Šiaulių kultūros centro Pramogų salė „Maksas“ (Aušros al. 31)
Vasario 12 d. 18 val. Šiaulių kultūros centro pramogų salėje „Maksas“ vyks folklorinių šokių vakaronė.
Susirinkusiems šokėjams gros Šiaulių Dainų muzikos mokyklos vaikų ir jaunimo folkloro ansamblio „Vieversėlis“ instrumentinė grupė (vadovas Arūnas Stankus), Šiaulių kultūros centro folkloro ansamblis.
Vakaronės metu susirinkusieji bus kviečiami šokti, žaisti ir linksmai leisti laiką.
Kviečiami maži ir dideli.
Renginio trukmė: ~1.30 val.
Rolando Parafinavičiaus nuotr.
Organizatorius – Šiaulių kultūros centras, partneris – Šiaulių Dainų muzikos mokykla.

Renginys nemokamas

Koncertas „Hogwarts Magic Symphony“
2025-02-10 19:00 (Europe/Helsinki) | Koncertų salė „Saulė”
Kviečiame jus į tikros muzikinės magijos vakarą – „Hogwarts Magic Symphony“! Ši pasakiška programa, atliekama simfoninio orkestro Lords of the Sound, nukels jus į stebuklingą Hario Poterio pasaulį, atgaivindama ryškiausius visų legendinės kino sagos dalių muzikinius momentus.
Muzika, skambėjusi įspūdingiausių scenų metu, suskambės naujai gyvai atliekama orkestro: nuo pirmosios kelionės Hogvartso ekspresu iki epinių kovų su tamsiosiomis jėgomis… Galėsite pasinerti į magišką pasaulį, pajusti kiekvieną akordą, kiekvieną natą, lyg būtumėte tapę stebuklingos visatos dalimi.
Bet tai dar ne viskas! Jūsų laukia didingas vizualizuotas šou, kuris sukurs nepakartojamą pasakos atmosferą, o šviesos ir vizualiniai efektai papildys vakarą magija ir ryškiais įspūdžiais.
Be to, jūsų laukia daugybė staigmenų, kurios pavers šį vakarą tikrai nepamirštamu. Kas žino, gal pats profesorius Dumbldoras apsilankys koncerte, kad kartu su jumis patirtų šiuos magiškus momentus?
„Hogwarts Magic Symphony“ – tai daugiau nei tik koncertas. Tai kelionė į pasaulį, kuriame kiekviena nata persmelkta magijos, o kiekvienas svečias tampa šio nepamirštamo įvykio dalyviu. Ateikite į koncertą ir praleiskite su mumis šį magijos, muzikos ir stebuklingų nuotykių kupiną vakarą!
Koncerte dalyvaus orkestro muzikantai, talentingi solistai ir vokalinis ansamblis.

Durys atidaromos: ~ 18 val.
Renginio trukmė: ~ 2 val. 30 min.
Pertraukos: ~ 20 min.
Vaikai įleidžiami nemokamai: ne
Amžiaus cenzas: nėra (rekomenduojama 12+)
Nuolaidos: netaikomos

Mantas Stonkus - TŪKSTANTMEČIO VAIKAS
2025-02-08 19:00 (Europe/Helsinki) | Koncertų salė „Saulė”
1995 m. rugsėjo 1-oji Plungėje išaušo šilta ir graži. Pirmai klasei man pagal specialų užsakymą pasiuvo, kaip laikmečiui ir priklausė, violetinį kostiumą. Nuotraukoje gal į akis ir nekrenta, bet kostiumas buvo toks… ant išaugimo. Nešiojau jį dar visą antrą ir visą trečią klasę.
Po šventės mokykloje, su tėvais ėjome į fotoatelje. Vaikai ten fotografavosi su čiulpinukais ir guminukais, bet toks rekvizitas neatitiko mano įvaizdžio. Tėvai manė, kad fotografuoja mane, kad įamžintų pirmąją dieną mokykloje, bet aš žinojau, kad fotografuojuosi savo pirmojo solinio stand-up turo plakatui.
Prireikė beveik trisdešimties metų, kad šis mano planas pagaliau iškiltų į viešumą. 2025-aisiais sausį-vasarį su nauja programa TŪKSTANTMEČIO VAIKAS apkeliausiu didžiuosius Lietuvos miestus. Pirmą kartą per dvylika stand-up komiko karjeros metų – pats vienas. Ok, gal ne visai šimtu procentų vienas – apšildys mane Mindaugas Laskovas. Gerai pagalvojus, tokio turo iki pilno patirties paketo man ir tetrūko.
Kai šiandien žiūriu į septynmetį Mantą – didžiuojuosi juo. Jis jau tada buvo labai juokingas ir mokėjo pakalbėti. Tai TŪKSTANTMEČIO VAIKAS bus apie gyvenimą ir mano, ir to berniuko akimis.
Jei galėčiau sugrįžti trisdešimtį metų atgal, ir pasakyti tam vaikui vieną trumpą sakinį, pasakyčiau: nesijaudink, viskas bus gerai. Nors… aišku, kad – ne! Pasakyčiau: 2010-aisiais pirk bitcoinus, seniuk!
MANTAS STONKUS – TŪKSTANTMEČIO VAIKAS

Renginio trukmė: ~ 1 val. 20 min.
Nerekomenduojama: jaunesniems nei 16 metų asmenims.

Martyno Kavaliausko koncertas
2025-02-07 18:30 (Europe/Helsinki) | Koncertų salė „Saulė”
Martynas Kavaliauskas – svaiginančio balso savininkas ir vienas talentingiausių šalies atlikėjų, kviečia į kasmetinius savo šventinius koncertus.
Martynas Kavaliauskas – „Šaltos naktys“
Kas lankosi mūsų koncertuose, puikiai žino, kad mėgstame nepriekaištingai orkestruotus kūrinius atlikti su didele meile, atsidavimu, aistra ir energija. Kaip ir visuomet – ruošiame kokybišką gyvo garso ir vizualiai estetišką šou. Repertuaro linija sujungta itin dinamiškai, kad koncerto svečiai galėtų pasimėgauti tiek mano autorine muzika, tiek puikiai pažįstamos pasaulinės ar lietuviškos muzikos kūrinių interpretacijomis.
Martynas Kavaliauskas – „Vėlumoj“
„Išsikėlėme pagrindinį tikslą šių metų koncertiniam turui – sieksime, kad mūsų koncertų lankytojų patirtis būtų maksimaliai šviesi, pozityvi ir pakili. Žadame sujungti geriausius kūrinius iš visų prieš tai skambėjusių mano programų – bus galima pasimėgauti geriausiomis „Abba“, „Queen“, dainomis, o taip pat ir užvedančiais praėjusio šimtmečio roko bei latino hitais.”, – atskleidžia Martynas.
Martynas Kavaliauskas – „Nežaisk“
Nėra abejonės, kad šiame koncerte bus galima išgirsti ir naujausias Martyno autorines dainas – didelio populiarumo sulaukusias „Šaltos naktys“ bei „Karaliai“. Tačiau žiūrovai gali tikėtis ir netikėtų legendinių, niekada nepamirštamų lietuviškų dainų interpretacijų iš „Hiperbolės“ repertuaro.
Martynas Kavaliauskas – „Karaliai“
Martyno Kavaliausko pasirodymai jau nebeįsivaizduojami be pučiamųjų instrumentų sąstato, tad ir šįkart atlikėjas scenoje pasirodys ne tik su gyvo garso grupe, tačiau koncerto muzikinę visumą užlies ir trimito, trombono bei saksofono skambesys.
Martynas Kavaliauskas – „Jauni“
„Kasmet stengiamės nustebinti žiūrovus, todėl didelį dėmesį skiriame ir scenografiniams sprendimams – koncertiniam turui kurtos specialios dekoracijos bei apšvietimo koncepcija. Tikiu, kad visa tai bus tarsi trumpa kelionė, nukelianti į spalvingiausius pasaulio kampelius ir leidžianti dar kartą pasidžiaugti gražiausia visų laikų muzika, kuri įkvepia aistra gyventi, mylėti, švęsti bei dalintis pozityvia energija.“
O svarbiausia – kviečiu kartu pasidžiaugti į mūsų visų namus atkeliaujančiomis didžiosiomis metų šventėmis. Labai Jūsų lauksiu.

Durys atidaromos: 1 val iki renginio pradžios.
Renginio trukmė: 1 val. 30 min.
Vaikai įleidžiami nemokamai: iki 7 metų amžiaus imtinai (renginio vietoje pateikti amžių įrodantį dokumentą).

Lietuvos moksleivių folklorinių šokių varžytuvių „Patrepsynė 2025“ mokymai
2025-02-04 13:00 (Europe/Helsinki) | Šiaulių kultūros centro Oranžinė salė (Aušros al. 31)
Vasario 4 d. 13 val. Šiaulių kultūros centro Oranžinėje salėje vyks Lietuvos moksleivių folklorinių šokių varžytuvių „Patrepsynė 2025“ mokymai, kuriuos ves etnomuzikologė, Panevėžio kraštotyros muziejaus etninės kultūros skyriaus vedėja, Panevėžio folkloro ansamblis „Raskila“ vadovė, Lietuvos moksleivių folklorinių šokių varžytuvių „Patrepsynė“ konsultantė Lina Vilienė.
Mokymai skirti folkloro ansamblių, etnokultūros būrelių vadovams, pradinių klasių, choreografijos mokytojams. Susitikimo metu bus mokomasi privalomų „Patrepsynė 2025“ šokių, akcentuojant šokio stilistiką, bendravimą tiek poroje, tiek su kitomis poromis. Taip pat bus analizuojama folklorinių porinių šokių autentiškos ypatybės ir jų raiškos nūdienos kultūroje galimybės, lietuvių etninės kultūros vertybių aktualizavimas globalizacijos kontekste, liaudies šokio natūralumo, charakteringumo ir individualios interpretacijos galimybės, autentiško šokio adaptavimo ypatumai vaikų amžiaus tarpsnio, patirties aspektais.
Dalyvio mokestis – 2 Eur.
Renginio trukmė: ~6 akad. val.

Muzikinis spektaklis šeimoms PABĖGIMAS IŠ TREPSĖS NAMŲ
2025-02-02 13:00 (Europe/Helsinki) | Koncertų salė „Saulė”
Gyveno kartą pasaulyje mergaitė, vardu Trepsė. Iki šiol neaišku, kas pavadino ją Trepse, bet, be abejonės, tai buvo drąsus žmogus. Nes, vos tik Trepsė parduotuvėje pamatydavo naują lėlę, iškarto pareikalaudavo ją nupirkti, o jei mama nesutikdavo, tuojau pat krisdavo žemėn ir pradėdavo baisingai trypti kojomis. Ir trypdavo tol, kol mama dėl šventos ramybės, lėlę nupirkdavo. Taip Trepsės namuose atsirado tiek lėlių, kad visų net vardus buvo sunku atsiminti. Kiekviena iš jų troško, kad Trepsė žaistų tik su ja, todėl varžėsi tarpusavy, iš paskutiniųjų bandydamos patraukti mergaitės dėmesį. Bet, vieną dieną mama nupirko Trepsei kompiuterį, ir lėlės mergaitei tapo neįdomios. Trepsės namai virto namais, pilnais niekam nereikalingų lėlių. Nebegalėdamos pakęsti tokio gyvenimo, keletas lėlių nusprendžia pamokyti nedėkingąją Trepsę ir, susėdusios į seną žaislinį automobilį, pabėga iš Trepsės namų.
„Pabėgimas iš Trepsės namų“ – muzikinė pasaka apie tai, ko siekia kiekvienas iš mūsų – būti trokštamu, mylimu ir reikalingu. Ir, kaip bet koks pabėgimas, jis susijęs su rizika, nuotykiais ir nenuspėjama pabaiga.
Vaidina: Aistė Lasytė, Darius Auželis, Valentinas Krulikovskis, Marija Korenkaitė, Vaidotas Žitkus, Aleksandra Metalnikova, Agnė Kaktaitė.
Režisierius, libreto ir muzikos autorius Andrius Kaniava.

Renginio trukmė: 1 val. 10 min.
Vaikai įleidžiami nemokamai: iki 3 metų amžiaus (imtinai, neužimant papildomos vietos).
Bilietus platina ir kakava.lt
